**Rámcová dohoda**

**o obstaraní licenčných požiadaviek pre routing platformu kontaktného centra - OPRAVA**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Čl. I**

**Zmluvné strany**

**1. Objednávateľ:**

Obchodné meno: Všeobecná zdravotná poisťovňa, a. s.

Sídlo: Panónska cesta 2, Bratislava - mestská časť Petržalka 851 04

Zastúpený: PhDr. Ľubica Hlinková, MPH, predsedníčka predstavenstva

Ing. Branislav Hološ, člen predstavenstva

IČO: 35 937 874

DIČ: 20 220 270 40

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

Zapísaný v Obchodnom registri Mestského súdu Bratislava III., Odd.: Sa, Vložka č. 3602/B

Osoby oprávnené rokovať:

vo veciach technických a objednávok:

Ing. Marián Sidor, e-mail: [marian.sidor@vszp.sk](mailto:marian.sidor@vszp.sk), tel: 0910 864 163

vo veciach dohody: Ing. Peter Žovinec, e-mail: [peter.zovinec@vszp.sk](mailto:peter.zovinec@vszp.sk), tel: 0910 864 175

(ďalej len „*objednávateľ*“)

a

**2. Poskytovateľ:**

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v Obchodnom registri Okresného súdu ...................., odd.: ........., vložka č. ............. *(príp. v Živnostenskom registri Okresného úradu v ....................pod č...................)*

Osoby oprávnené rokovať:

vo veciach technických a objednávok: *(meno, priezvisko, e-mail, telefón)*

vo veciach dohody: *(meno, priezvisko, e-mail)*

(ďalej len „*poskytovateľ“*)

(objednávateľ a poskytovateľ spolu ďalej aj ako „*zmluvné strany*“)

uzatvárajú túto Rámcovú dohodu o obstaraní licenčných požiadaviek pre routing platformu kontaktného centra (ďalej len „dohoda“) na základe výsledku verejného obstarávania zákazky „Obstaranie licenčných požiadaviek pre routing platformu kontaktného centra“ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet dohody**

**2.1.** Poskytovateľ sa zaväzuje za podmienok a v rozsahu uvedených v tejto dohode a príslušných objednávok objednávateľa:

1. zabezpečiť pre objednávateľa obnovu licencií pozostávajúcu z predĺženia už zakúpených a používaných licencií produktov Genesys, ktoré sú upresnené v tabuľke Čl. VI bod 6.1.1 pre potreby routing platformy kontaktného centra objednávateľa,
2. dodať pre objednávateľa nové licencie Genesys upresnené v tabuľke Čl. VI bod 6.1.2. pre potreby routing platformy kontaktného centra objednávateľa, v max. rozsahu upresnenom v tabuľke Čl. VI bod 6.1.2,

a to v súlade s licenčnými podmienkami držiteľa majetkových práv k softvéru, podmienkami tejto dohody a technickej špecifikácie uvedenej v Prílohe č. 1, ktorá tvorí neoddeliteľnú súčasť tejto dohody (ďalej spolu ako „licencie“ alebo „plnenie“).

**2.2.** Objednávateľ sa zaväzuje v súlade s touto dohodou objednané, riadne a včas dodané plnenie prevziať a za prevzaté plnenie zaplatiť poskytovateľovi cenu určenú v Čl. VI dohody.

**Čl. III**

**Miesto, čas a spôsob plnenia**

**3.1.** Miestom plnenia je sídlo objednávateľa, pokiaľ objednávateľ v objednávke neurčí iné miesto plnenia nachádzajúce sa v Slovenskej republike v závislosti od povahy plnenia, napr. elektronicky, vzdialeným prístupom, emailom alebo iným vhodným zabezpečeným spôsobom. Zmena miesta plnenia podľa tohto bodu nemá vplyv na cenu plnenia dodaného objednávateľovi*.*

**3.2.** Plnenie predmetu dohody bude realizované priebežne, na základe objednávok objednávateľa. Objednávka musí byť zadaná poskytovateľovi písomnou formou, podpísaná za objednávateľa oprávnenou osobou. Objednávka sa poskytovateľovi doručuje v elektronickej forme na e-mailovú adresu kontaktnej osoby poskytovateľa. Poskytovateľ je povinný bezodkladne e-mailom potvrdiť prevzatie objednávky na e-mailovú adresu kontaktnej osoby objednávateľa. Kontaktné osoby zmluvných strán oprávnené konať vo veciach technických a objednávok a ich e-mailové adresy sú uvedené v Čl. I tejto dohody (ďalej len „oprávnené osoby“).

**3.3.** Objednávka bude obsahovať rozsah objednaného plnenia a lehotu plnenia. Lehota plnenia môže byť predĺžená len v prípade obojstrannej písomnej dohody zmluvných strán v prípade, ak nastanú nepredvídateľné prekážky plnenia predmetu dohody. Takúto dohodu uzatvárajú štatutárne orgány zmluvných strán písomne, pričom dohoda nemá charakter dodatku k tejto dohode.

**3.4.** Poskytovateľ sa zaväzuje dodať objednávateľovi objednanú časť plnenia najneskôr do 21 pracovných dní odo dňa doručenia objednávky poskytovateľovi.

**3.5.** Prevzatie riadne a včas dodaného plnenia podľa Čl. II bod 2.1. písm. a) a/alebo písm. b) tejto dohody sa potvrdí podpisom dodacieho listu oprávnenými osobami obidvoch zmluvných strán uvedených v bode 3.2. tohto článku dohody..

**Čl. IV**

**Povinnosti poskytovateľa**

**4.1.** Pri plnení záväzkov z tejto dohody je poskytovateľ povinný postupovať s odbornou starostlivosťou, bez zbytočného odkladu oznamovať objednávateľovi všetky skutočnosti súvisiace s plnením predmetu dohody.

**4.2.** Poskytovateľ je povinný zabezpečiť dodanie plnenia predmetu dohody vo svojom mene a na svoje náklady, pričom zodpovedá za to, že dodané Plnenie nebude v rozpore s technickými normami a všeobecne záväznými právnymi predpismi platnými v Slovenskej republike a touto dohodou, že ho dodá v potrebnej kvalite, v požadovanom čase a v požadovanom rozsahu, za podmienok podľa tejto dohody, Prílohy č. 1 a príslušnej objednávky. Objednávateľ nie je povinný plnenie poskytnuté na základe tejto dohody prevziať a zaplatiť, pokiaľ kvalita plnenia nebude Objednávateľom akceptovaná.

**4.3.** Poskytovateľ je povinný odovzdať predmet dohody objednávateľovi vypracovaním a podpísaním dodacieho listu podľa Čl. III bod 3.5. tejto dohody v prípade, že plnenie bolo poskytnuté v rozsahu predmetu dohody, v náležitej kvalite a podľa tejto dohody a príslušnej objednávky objednávateľa.

**4.4.** Poskytovateľ je povinný bezodkladne e-mailom informovať poskytovateľa o trvalých alebo prechodných zmenách kontaktných osôb uvedených v Čl. I tejto dohody.

**4.5.** Poskytovateľ vyhlasuje, že je autorizovaným predajcom licencií pre zabezpečenie licenčných požiadaviek pre routing platformu kontaktného centra na úrovni silver alebo vyššej (gold alebo platinum) a je oprávnený poskytnúť plnenie podľa tejto dohody. V prípade, že k riadnemu plneniu tejto dohody bude potrebné v budúcnosti získať akékoľvek ďalšie oprávnenie, je poskytovateľ povinný tak urobiť bez ďalšieho odkladu.

**4.6**. V prípade ak poskytovateľ dodá ekvivalent predmetu plnenia alebo jeho časti podľa tejto dohody, je povinný predložiť doklad ktorým preukáže, že ním navrhované ekvivalentné riešenie spĺňa všetky požiadavky objednávateľa, pričom objednávateľ si na základe podrobného porovnania vyhradzuje právo rozhodnúť, či predpokladaný ekvivalent spĺňa požadované vlastnosti. Rovnocenný ekvivalent objednávateľ pripúšťa len v prípade preukázania, že sa jedná o plnohodnotný ekvivalent pre identické použitie v zmysle technickej špecifikácie uvedenej v Prílohe č. 1, bez potreby vynaloženia ďalších nákladov a zdrojov na strane objednávateľa a bez nutnosti realizácie akýchkoľvek zmien v rámci existujúcich systémov alebo infraštruktúry. Pokiaľ poskytovateľ nepreukáže, že predkladaný ekvivalent spĺňa požadované špecifikácie, je objednávateľ oprávnený dohodu vypovedať, a to s účinnosťou ku dňu doručenia výpovede poskytovateľovi.

**4.7.** V prípade, ak poskytovateľ dodá ekvivalent plnenia alebo jeho časti v zmysle bodu 4.6. tohto článku dohody a preukáže sa, že dodané ekvivalentné produkty nezabezpečia plnú kompatibilitu a interoperabilitu alebo dodané produkty spôsobia výpadky počas alebo v dôsledku upgradu ekvivalentnými produktmi, bude to objednávateľ považovať za podstatné porušenie dohody a v tomto prípade je objednávateľ oprávnený od dohody odstúpiť a od poskytovateľa požadovať zaplatenie zmluvnej pokuty vo výške dohodnutej v Čl. IX bod 9.5. tejto dohody. Právo objednávateľa na náhradu spôsobnej škody zaplatením zmluvnej pokuty nie je dotknuté.

**4.8.** Poskytovateľ vyhlasuje, že má všetky technické a finančné prostriedky a personálne kapacity potrebné na riadne splnenie záväzkov prijatých v tejto dohode. Preukázanie nepravdivosti niektorého z vyhlásení obsiahnutého v tomto bode, spočívajúcej v nedostatku oprávnení, nemá za následok zánik povinnosti poskytovateľa získať chýbajúce oprávnenie bez zbytočného odkladu, resp. bez zbytočného odkladu zabezpečiť dostatočné prostriedky, či kapacity na riadne splnenie záväzkov vyplývajúcich z tejto dohody.

**4.9.** Na účel preukázania pravdivosti tvrdenia podľa bodu 4.5. tohto článku dohody sa poskytovateľ zaväzuje do 5 pracovných dní odo dňa nadobudnutia účinnosti tejto dohody zdokladovať a preukázať objednávateľovi preukazujúce skutočnosti podľa bodu 4.5. tohto článku dohody v listinnej podobe. Ak poskytovateľ predkladal potvrdenia podľa tohto bodu vo verejnom obstarávaní, táto povinnosť sa považuje za splnenú momentom predloženia takého potvrdenia vo verejnom obstarávaní.

**Čl. V**

**Povinnosti objednávateľa**

**5.1.** Objednávateľ je povinnýposkytnúť poskytovateľovi včas súčinnosť potrebnú na riadne a včasné plnenie predmetu dohody. Objednávateľ je tiež povinný včas oznamovať poskytovateľovi všetky skutočnosti majúce pre plnenie tejto dohody zásadný význam.

**5.2.** Objednávateľ je povinnýbezodkladne e-mailom informovať poskytovateľa o trvalých alebo prechodných zmenách kontaktných osôb uvedených v Čl. I tejto dohody.

**5.3.** Objednávateľ je povinnýprevziať poskytnuté plnenie spôsobom podľa Čl. III bod 3.5. tejto dohody v prípade, že plnenie bolo poskytnuté v rozsahu predmetu dohody, v náležitej kvalite a podľa tejto dohody a príslušnej objednávky.

**5.4**. Objednávateľ je povinnýzaplatiť poskytovateľovi za predmet dohody vykonaný v súlade s touto dohodou a príslušnou objednávkou dohodnutú cenu, a to v súlade a za podmienok podľa Čl. VI tejto dohody.

**Čl. VI**

**Cena predmetu dohody**

**6.1.** Zmluvné strany si dohodli nasledovné jednotkové ceny za poskytnuté plnenie:

* + 1. Plnenie podľa Čl. II bod 2.1. písm. a) dohody (položka P1)

|  |  |  |  |  |  |
| --- | --- | --- | --- | --- | --- |
| Popis plnenia P1: Cena za obnovu licencií, na obdobie od 22.12.2023 do 21.12.2026 | Počet obnovených licencií v ks, s platnosťou od 22.12.2023 do 21.12.2026 | Typ licencie | Jednotková cena za obnovu licencie v eur za 1 ks licencie bez DPH na obdobie od 22.12.2023 do 21.12.2026 | Cena spolu za obnovu licencií v eurách bez DPH na obdobie od 22.12.2023 do 21.12.2026 | Cena spolu za obnovu licencií v eurách s DPH na obdobie od 22.12.2023 do 21.12.2026 |
| **Genesys PureEngage On Premise Base Package NR (PEP-D-BASEPACKAGE-NR)** | **67** | **year** |  |  |  |
| Genesys Chat - SUB | 67 | seat | - | - | - |
| Genesys E-mail - SUB | 67 | seat | - | - | - |
| Genesys SMS - SUB | 67 | user | - | - | - |
| Genesys SIP Voicemail- SUB | 67 | mailbox | - | - | - |
| Workspace - SUB | 67 | seat | - | - | - |
| Genesys Info Mart - SUB | 67 | user | - | - | - |
| Genesys Customer Experience Insights-SUB | 67 | seat | - | - | - |
| HA - Genesys Info Mart- SUB | 67 | seat | - | - | - |
| Genesys CIM Platform - SUB | 67 | seat | - | - | - |
| HA - CIM Platform - SUB | 67 | seat | - | - | - |
| Genesys SIP Business Continuity - SUB | 67 | seat | - | - | - |
| Genesys SIP HA - SUB | 67 | seat | - | - | - |
| Genesys SIP Interaction-SUB | 67 | seat | - | - | - |
| HA - SIP Qualification & Parking - SUB | 67 | port | - | - | - |
| SIP Qualification & Parking - SUB | 67 | port | - | - | - |
| Genesys Softphone - SUB | 67 | seat | - | - | - |
| **Recording Connector (incl Active) - SUB (3GP21312ACAA-SUB)** | **58** | **user** |  |  |  |
| **Genesys Outbound Voice - SUB** | **5** | **seat** |  |  |  |
| **Genesys Social Engagement package – SUB** | **12** | **seat** |  |  |  |
| **Cena spolu (položka P1)** | | | |  |  |

* + 1. Plnenie podľa Čl. II bod 2.1. písm. b) dohody (položka P2)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Popis plnenia P2: Nové licencie na max. obdobie od 22.12.2023 do 21.12.2026 | Max. počet nových licencií v ks | Typ licencie | | Jednotková cena za nové licencie pri odbere min.5-20ks v eur za 1 ks licencie bez DPH | Cena za nové licencie v množstve do 20 ks licencií na max. obdobie od 22.12.2023 do 21.12.2026 | | | | | | Jednotková cena za nové licencie pri odbere 21-50ks v eur za 1 ks licencie bez DPH | Cena za nové licencie v množstve od 21 do 50 ks licencií na max. obdobie od 22.12.2023 do 21.12.2026 | | |
| Predpokladaný počet licencií v ks | | Cena spolu za nové licencie pri odbere min.5-20ks v eur bez DPH | Cena spolu za nové licencie pri odbere min.5-20ks v eur s DPH | | | Predpokladaný počet licencií v ks | Cena spolu za nové licencie pri odbere 21-50ks v eur bez DPH | Cena spolu za nové licencie pri odbere 21-50ks v eur s DPH |
| **Genesys PureEngage On Premise Base Package NR (PEP-D-BASEPACKAGE-NR)** | **40** | **year** | |  | **20** | |  |  | | |  | **20** |  |  |
| Genesys Chat - SUB | 40 | seat | | - | 20 | | - | - | | | - | 20 | - | - |
| Genesys E-mail - SUB | 40 | seat | | - | 20 | | - | - | | | - | 20 | - | - |
| Genesys SMS - SUB | 40 | user | | - | 20 | | - | - | | | - | 20 | - | - |
| Genesys SIP Voicemail- SUB | 40 | mailbox | | - | 20 | | - | - | | | - | 20 | - | - |
| Workspace - SUB | 40 | seat | | - | 20 | | - | - | | | - | 20 | - | - |
| Genesys Info Mart - SUB | 40 | user | | - | 20 | | - | - | | | - | 20 | - | - |
| Genesys Customer Experience Insights-SUB | 40 | seat | | - | 20 | | - | - | | | - | 20 | - | - |
| HA - Genesys Info Mart- SUB | 40 | seat | | - | 20 | | - | - | | | - | 20 | - | - |
| Genesys CIM Platform - SUB | 40 | seat | | - | 20 | | - | - | | | - | 20 | - | - |
| HA - CIM Platform - SUB | 40 | seat | | - | 20 | | - | - | | | - | 20 | - | - |
| Genesys SIP Business Continuity - SUB | 40 | seat | | - | 20 | | - | - | | | - | 20 | - | - |
| Genesys SIP HA - SUB | 40 | seat | | - | 20 | | - | - | | | - | 20 | - | - |
| Genesys SIP Interaction- SUB | 40 | seat | | - | 20 | | - | - | | | - | 20 | - | - |
| HA - SIP Qualification & Parking - SUB | 40 | port | | - | 20 | | - | - | | | - | 20 | - | - |
| SIP Qualification & Parking - SUB | 40 | port | | - | 20 | | - | - | | | - | 20 | - | - |
| Genesys Softphone - SUB | 40 | seat | | - | 20 | | - | - | | | - | 20 | - | - |
| **Recording Connector (incl Active) - SUB (3GP21312ACAA-SUB)** | **30** | **user** | |  | **20** | |  |  | | |  | **10** |  |  |
| **Genesys Outbound Voice - SUB** | **10** | **seat** | |  | **10** | |  |  | | | - | **0** | - | - |
| **Genesys Social Engagement package – SUB** | **10** | **seat** | |  | **10** | |  |  | | | - | **0** | - | - |
| **Cena licencií spolu** | | | | | | |  |  | | | **Cena licencií spolu** | |  |  |
|  | | | | | | | | | | | | | | |
| **Cena spolu (Položka P2)** | | | bez DPH: | | |  | | |  | s DPH: | | | |  |

**6.1.2.1.** Zmluvné strany sa dohodli, že obdobie platnosti licencií podľa bodu 6.1.2. tohto článku dohody (t. j. od 22.12.2023 do 21.12.2026) je maximálne a objednávateľ je oprávnený v objednávke objednať licencie aj na kratšie obdobie. V prípade objednania licencií na kratšie obdobie v súlade s predchádzajúcou vetou tohto bodu, poskytovateľ automaticky pri fakturácii plnenia prepočíta a alikvotne zníži jednotkovú cenu za licenciu podľa počtu dní do dňa 21.12.2026. Znížená jednotková cena za licenciu nemá vplyv na cenové zvýhodnenie závislé od počtu kusov licencií objednaných objednávateľom.

**6.1.2.2.** Zmluvné strany sa dohodli, že príslušná objednávka objednávateľa na plnenie položky P2 podľa bodu 6.1.2. tohto článku dohody bude vystavená minimálne na 5 ks licencií z jedného typu licencie.

**6.1.3.**

|  |  |  |
| --- | --- | --- |
| Celková cena predmetu plnenia v eurách | Celková cena spolu bez DPH | Celková cena spolu s DPH |
| Vypočítaná ako súčet cien za položky P1 a P2 |  |  |

**6.2.** Jednotkové ceny za plnenie predmetu dohody uvedená v bode 6.1. tohto článku sú zhodné s cenami z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady poskytovateľa spojené s riadnym plnením predmetu dohody. Jednotkové ceny sú stanovené dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov.

**6.3.** Objednávateľ si vyhradzuje právo meniť rozsah objednávaných licencií, avšak maximálne do výšky celkovej ceny za plnenie predmetu dohody uvedenej v bode 6.4. tohto článku. Jednotlivé plnenia podľa tejto dohody budú zmluvné strany realizovať na základe samostatných objednávok vystavených objednávateľom. Objednávateľ nie je povinný objednať celý predmet tejto dohody, t. j. nie je povinný si objednať všetky plnenia predmetu dohody a v celom rozsahu. Rozsah objednávok je výlučne na rozhodnutí objednávateľa.

**6.4.** Celková cena za plnenie predmetu dohody podľa Čl. II bod 2.1 písm. a) a b) v spojení s bodmi 6.1.1. a 6.1.2. tohto článku dohody nemôže presiahnuť sumu:

Cena.............. eur bez DPH (slovom .................. eur ...................... centov),

Sadzba DPH vo výške ......%

Cena .................... eur vrátane DPH (slovom ................ eur .................. centov),

Celková cena je suma maximálna a konečná a zahŕňa všetky náklady a výdavky poskytovateľa, ktoré mu vzniknú v súvislosti s riadnym a včasným plnením predmetu dohody. Celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi na základe objednávok, vyhotovených v súlade s touto dohodou. Objednávka bude vystavená v závislosti od podmienok, potrieb a strategických rozhodnutí objednávateľa. Objednávateľ nie je povinný vyčerpať celý finančný objem uvedený v tomto bode.

**6.5.** V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH. Ak sa poskytovateľ, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, celková jednotková cena uvedená v bode 6.1. tohto článku ako aj celková cena uvedená v bode 6.4. tohto článku sa budú považovať za cenu vrátane DPH, a to od vzniku povinnosti poskytovateľa odvádzať DPH.

**6.6.** DPH za plnenie predmetu dohody bude poskytovateľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto dohode, ale poskytovateľ bude automaticky účtovať výšku sadzby DPH platnej v čase poskytnutia zdaniteľného plnenia.

**6.7.** V prípade, ak sa po uzatvorení tejto dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto dohode a poskytovateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa poskytovateľ poskytnúť objednávateľovi pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšiu cenou.

**6.8.** Ak je poskytovateľ platiteľom DPH, cena za predmet dohody bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty, objednávateľ je oprávnený postupovať v zmysle ustanovenia § 69c ods. 1 zákona č. 222/2004 Z. z. o dani z pridanej hodnoty, t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní, pričom objednávateľ nie je v omeškaní, ak z tohto dôvodu neplní, čo mu ukladá dohoda. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

**Čl. VII**

## Platobné podmienky

**7.1.** Poskytovateľ je oprávnený fakturovať cenu za plnenie predmetu dohody v zmysle Čl. VI tejto dohody po jej riadnom dodaní a prevzatí objednávateľom v súlade s príslušnou objednávkou.

**7.2.** Faktúru za plnenie predmetu dohody na základe objednávky je poskytovateľ oprávnený vystaviť až momentom prevzatia poskytnutého plnenia a podpísania dodacieho listu oprávnenou osobou objednávateľa podľa Čl. III bod 3.5 tejto dohody, ktoré budú povinnou prílohou faktúry.

**7.3.** Poskytovateľ je povinný vyhotoviť faktúru najneskôr do piateho pracovného dňa mesiaca, nasledujúceho po dni poskytnutia plnenia a bezodkladne ju doručiť objednávateľovi elektronicky na e-mailovú adresu objednávateľa [fakturyPC@vszp.sk](mailto:fakturyPC@vszp.sk). vo formáte pdf. Splatnosť faktúry je 30 kalendárnych dní odo dňa jej preukázateľného doručenia objednávateľovi. Faktúra musí byť vystavená v súlade s platnými právnymi predpismi a touto dohodou. V prípade, že poskytovateľ predloží objednávateľovi nesprávnu alebo neúplnú faktúru, je objednávateľ oprávnený mu ju najneskôr do 20 dní odo dňa jej preukázateľného doručenia objednávateľovi vrátiť s písomným uvedením dôvodu vrátenia, pričom dňom vrátenia nesprávnej alebo neúplnej faktúry objednávateľom prestane plynúť lehota splatnosti tejto faktúry. Poskytovateľ je povinný, po doručení vrátenej nesprávnej alebo neúplnej faktúry, doručiť opravenú alebo doplnenú faktúru. Nová lehota splatnosti začne plynúť odo dňa jej preukázateľného doručenia objednávateľovi.

**7.4.** V prípade úhrady faktúry po lehote jej splatnosti môže poskytovateľ požadovať od objednávateľa úrok z omeškania v zmysle zákona č. 513/1991 Zb. Obchodný zákonník v znení neskorších predpisov.

**7.5.** Poskytovateľ dáva objednávateľovi súhlas na jednostranné započítanie akýchkoľvek splatných aj nesplatných pohľadávok objednávateľa voči všetkým splatným aj nesplatným pohľadávkam poskytovateľa (vrátane nároku objednávateľa z titulu zmluvných pokút voči poskytovateľovi). Poskytovateľ nie je oprávnený započítať svoje pohľadávky voči pohľadávkam objednávateľa, bez jeho predchádzajúceho písomného súhlasu.

**Čl. VIII**

**Osobitné ustanovenia**

**8.1.** Osobné údaje kontaktných osôb a osôb podieľajúcich sa na plnení predmetu tejto dohody budú spracúvané za účelom plnenia tejto dohody, pričom obe zmluvné strany vyhlasujú, že sú oprávnené tieto osobné údaje poskytnúť druhej zmluvnej strane. Okrem osobných údajov podľa prvej vety tohto bodu pri plnení predmetu tejto dohody nebudú spracúvané osobné údaje a poskytovateľ nebude mať prístup do informačných systémov objednávateľa. Ak pri plnení predmetu dohody dôjde k náhodnému kontaktu s osobnými údajmi, je poskytovateľ a jeho subdodávatelia povinný dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**8.2.** Poskytovateľ berie na vedomie, že v rámci plnenia tejto dohody získa alebo môže získať on alebo jeho zamestnanci, či zmluvní partneri prístup k dôverným informáciám objednávateľa alebo tretích osôb.

**8.3.** V súvislosti s realizáciou predmetu dohody si obe zmluvné strany navzájom budú vymieňať dôverné informácie, ktoré môžu byť druhou zmluvnou stranou používané výlučne pre činnosti súvisiace s plnením predmetu tejto dohody.

**8.4.** Za dôverné informácie sa podľa tejto dohody považujú osobné údaje, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu.

**8.5.** Zmluvné strany sa zaväzujú zachovávať mlčanlivosť o dôverných informáciách a zaväzujú sa, že príjmu všetky rozumné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie.

**8.6.** Zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany preukázateľne zlikvidujú, vrátane všetkých kópií alebo opisov.

**8.7.** Zmluvné strany sa zaväzujú, že kedykoľvek na základe žiadosti druhej zmluvnej strany preukázateľne zlikvidujú všetky písomnosti (vrátane písomností v elektronickej podobe) ňou alebo osobami na jej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou.

**8.8.** Zmluvné strany sa zaväzujú, že bez písomného súhlasu druhej zmluvnej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „*oprávnené osoby*“), ktoré s nimi potrebujú byť oboznámené, aby mohol byť plnený predmet dohody.

**8.9.** Zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tejto zmluvnej strany.

**8.10.** Poskytovateľ sa zaväzuje, že zabezpečí dostatočné poučenie pre všetky osoby, ktoré sa budú zúčastňovať na plnení predmetu tejto dohody, o podstate dôvernej informácie v zmysle tejto dohody a príslušných právnych predpisov a nevyhnutnosti ich utajenia v súlade s touto dohodou. Splnenie tejto povinnosti je poskytovateľ povinný preukázať, ak ho o to objednávateľ požiada.

**8.11.** Povinnosť mlčanlivosti sa nevzťahuje na informácie,

1. ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto dohody,
2. ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
3. ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
4. ktorých zverejnenie je vyžadované všeobecne záväzným právnym predpisov alebo nariadené rozhodnutím súdu, prokuratúry alebo iného oprávneného orgánu verejnej moci,
5. na ktorých poskytnutie tretej strane dala poskytujúca strana strane prijímajúcej vopred písomný súhlas.

**8.12.** Poskytovateľ je oprávnený plniť predmet tejto dohody aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet dohody sám. Objednávateľ je oprávnený od tejto dohody odstúpiť, ak zistí, že poskytovateľ zabezpečuje plnenie predmetu dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v Prílohe č. 2 tejto dohody.

**8.13.** V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu plnenia predmetu dohody, resp. sa zmení niektorý zo subdodávateľov počas plnenia tejto dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená Zmluvnými stranami formou písomného dodatku k dohode. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu dohody. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20% z ceny za predmet zmluvy podľa Čl. VI bod 6.4. bez DPH. Objednávateľ je oprávnený zmluvnú pokutu započítať a z tohto dôvodu krátiť dohodnutú cenu za predmet dohody (vyplatiť poskytovateľovi dohodnutú cenu za predmet dohody zníženú o 20%). Objednávateľ je oprávnený dohodnutú zmluvnú pokutu vo výške 20% vyúčtovať Poskytovateľovi aj po poskytnutí plnenia, ak dodatočne zistí, že poskytovateľ porušil záväzok podľa tohto bodu.

**8.14.** Poskytovateľ a jeho subdodávatelia podieľajúci sa na plnení predmetu tejto dohody, ak sa na nich taká zákonná povinnosť vzťahuje, sú v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov povinní byť zapísaní v registri partnerov verejného sektora aspoň po dobu trvania tejto dohody; za splnenie povinnosti subdodávateľov podľa tohto bodu zodpovedá objednávateľovi poskytovateľ.

**8.15.** Poskytovateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**Čl. IX**

**Náhrada škody a sankcie**

**9.1.** Objednávateľ má právo v prípade omeškania poskytovateľa s dodaním predmetu dohody v zmysle čl. III bod 3.4. tejto dohody a príslušnej objednávky uplatniť si voči poskytovateľovi zmluvnú pokutu vo výške 0,5% z ceny nedodaných položiek plnenia za každý začatý deň omeškania.

**9.2.** V prípade omeškania objednávateľa so splnením svojho záväzku zaplatiť cenu podľa čl. VI a VII tejto dohody, je objednávateľ povinný zaplatiť poskytovateľovi úrok z omeškania vo výške podľa Obchodného zákonníka v platnom znení.

**9.3.** V prípade, ak sa poskytovateľ dostane do omeškania so splnením povinnosti podľa čl. IV bod 4.6. dohody, je objednávateľ oprávnený uplatniť si u poskytovateľa zmluvnú pokutu vo výške 100,- eur za každý aj začatý deň omeškania.

**9.4.** V prípade, ak poskytovateľ nebude z akýchkoľvek dôvodov schopný dodať predmet plnenia, tak je povinný zaplatiť objednávateľovi zmluvnú pokutu vo výške 10% z celkovej ceny za predmet dohody vrátane DPH uvedenej v čl. VI bod 6.4. tejto dohody.

**9.5.** V prípade, ak poskytovateľom poskytnuté plnenie má vady podľa Čl. IV bod 4.7. tejto dohody, je povinný zaplatiť objednávateľovi zmluvnú pokutu vo výške 10% z celkovej ceny za predmet dohody vrátane DPH uvedenej v čl. VI bod 6.4. tejto dohody.

**9.6.** Uplatnením ktorejkoľvek zmluvnej pokuty alebo úroku z omeškania v zmysle tejto dohody nie je dotknuté právo poškodenej zmluvnej strany na náhradu vzniknutej škody v celom rozsahu ani právo na uplatnenie ďalšej zmluvnej pokuty podľa tejto dohody. Objednávateľ môže uplatňovať náhradu škody, pokuty a sankcie kumulatívne.

**9.7.** Poškodená zmluvná strana je oprávnená porušiteľovi fakturovať samostatne zmluvnú pokutu, úrok z omeškania i vzniknutú škodu. Porušiteľ je povinný faktúru uhradiť do 21 dní od jej doručenia.

**9.8.** Objednávateľ má právo aj na náhradu škody, ktorá mu preukázateľne vznikla nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“) a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa i trovy konania, ktoré mu vzniknú v konaní podľa § 69b zákona č. 222/2004 Z. z., s príslušným daňovým úradom.

**9.9.** Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči Objednávateľovi v zmysle§ 69b zákona č. 222/2004 Z. z., vrátane trov konania, ktoré mu vznikli v konaní s príslušným daňovým úradom alebo z dôvodu dlžného poistného na zdravotné poistenie.

**9.10.** Objednávateľ je oprávnený uplatniť si náhradu škody, pokuty a sankcie kedykoľvek v priebehu plnenia predmetu dohody, ako aj po zániku tejto dohody v prípade, ak porušenie zmluvných podmienok stanovených touto dohodou zistí po zániku tohto zmluvného vzťahu. Objednávateľ je oprávnený jednostranne započítať voči poskytovateľovi svoje pohľadávky vzniknuté z titulu náhrady škody a/alebo zmluvnej pokuty uplatnenej podľa tejto dohody.

**9.11.** Poskytovateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**9.12.** Poskytovateľ nie je oprávnený bez súhlasu objednávateľa jednostranne započítať akékoľvek svoje pohľadávky voči objednávateľovi s pohľadávkami objednávateľa vyplývajúcimi z tejto dohody.

**9.13.** Ak nie je splnená povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len *„*zákon o registri partnerov VS*“*) alebo ak je partner verejného sektora v omeškaní so splnením povinnosti podľa § 10 ods. 2 tretej vety zákona o registri partnerov VS, nie je Objednávateľ v omeškaní, ak z tohto dôvodu neplní, čo mu ukladá dohoda.

**9.14.** Poskytovateľ vyhlasuje, že spĺňa podmienky v súlade s § 11 ods. 1 písm. c) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od zmluvy odstúpiť, a zhotoviteľ je povinný nahradiť objednávateľovi škodu, ktorá mu tým vznikla.

**9.15.** Ak objednávateľ nevyužije zákonné právo v prípadoch uvedených v zákone o registri partnerov VS, a to odstúpiť od tejto dohody v zmysle § 15 ods. 1 zákona o registri partnerov VS, má objednávateľ právo na zaplatenie zmluvnej pokuty od poskytovateľa vo výške 5% z celkovej ceny uvedenej v Čl. VI bod 6.4. tejto dohody.

**Čl. X**

**Zodpovednosť za vady**

**10.1.** Poskytovateľ zodpovedá za to, že predmet dohody bude dodaný v súlade s podmienkami podľa tejto dohody, v kvalite predpísanej príslušnými všeobecne záväznými predpismi a technickými normami.

**10.2.** V prípade, že plnenie bude dodané s vadami, aj keď sa vada stane zjavnou až po prechode nebezpečenstva škody na plnení, objednávateľ je oprávnený uplatniť si u poskytovateľa nároky z vád plnenia, ak sú spôsobené porušením povinnosti poskytovateľa, ako aj za vady vzniknuté počas záručnej doby.

**10.3.** Plnenie má vady, ak

1. nebolo dodané v objednanom množstve, type a špecifikácii podľa tejto dohody a príslušnej objednávky,
2. bolo dodané iným spôsobom s iným výsledkom, než ako je špecifikované v tejto dohode a príslušnej objednávke,
3. vykazuje zjavné vady, t. j. nespĺňa výrobcom deklarované vlastnosti a parametre,
4. poskytovateľ nezabezpečil pre objednávateľa užívacie právo k licenciám v súlade s podmienkami tejto dohody.

**10.4.** Objednávateľ je povinný reklamovať prípadné vady predmetu plnenia poskytovateľovi do 7 dní po ich zistení (písomne alebo faxom). Oznámenie o vadách predmetu plnenia musí obsahovať: a) číslo dohody/objednávky, b) popis vady alebo popis spôsobu, akým sa vada prejavuje.

**10.5.** Poskytovateľ je povinný v prípade reklamácie zabezpečiť odstránenie vád v lehote 7 dní odo dňa doručenia reklamácie, prevzatia predmetu plnenia a podpísania preberacieho reklamačného protokolu a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád poskytovateľ.

**10.6.** Poskytovateľ nezodpovedá za vady a ich následky vzniknuté neodbornou obsluhou, neodborným používaním alebo opravami prístrojov realizovaných objednávateľom, svojvoľnou manipuláciou s prístrojmi alebo používaním neoriginálnych náhradných dielov a spotrebného materiálu, ktoré neodporučil výrobca konkrétneho prístroja alebo poskytovateľ.

**10.7.** V prípade preukázateľne neodstrániteľnej vady dodanej položky plnenia sa poskytovateľ zaväzuje dodať objednávateľovi náhradnú položku plnenia zodpovedajúcej kvality.

**10.8.** Ak sa poskytovateľ dostane do omeškania s odstránením vád, objednávateľ je oprávnený zabezpečiť ich odstránenie sám alebo prostredníctvom tretej osoby. Náklady, ktoré objednávateľovi vzniknú v súvislosti s odstraňovaním vád, si je objednávateľ oprávnený uplatniť u poskytovateľa.

**10.9.** Poskytovateľ poskytuje objednávateľovi záruku za akosť dodaného plnenia. Záručná doba plnenia je minimálne 2 ročná, ak záručná doba uvedená v záručnom liste alebo inom dokumente dodávanom spolu s plnením nie je dlhšia.

**10.10.** Záručná doba podľa bodu 10.9. tohto článku dohody začína plynúť od prvého dňa platnosti licencie uvedenej v Čl. VI bod 6.1.1. a/alebo 6.1.2. tejto dohody a/alebo príslušnej objednávky objednávateľa.

**10.11.** Ak objednávateľ nebude môcť využívať licenciu po dobu stanovenú v Čl. VI bod 6.1.1. a/alebo 6.1.2. tejto dohody z dôvodu na strane poskytovateľa alebo výrobcu, je poskytovateľ povinný do 15 dní od doručenia výzvy objednávateľa vrátiť objednávateľovi alikvotnú časť ceny vadnej položky plnenia zodpovedajúcu obdobiu, za ktoré objednávateľ nemôže využívať licencie.

**Čl. XI**

**Osobitné protikorupčné ustanovenia**

**11.1.** Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

**11.2.** Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom Všeobecnej zdravotnej poisťovne, a.s.

**11.3.** Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.

**11.4.** V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto dohody odstúpiť.

**11.5.** Zmluvné strany sa zaväzujú dodržiavať apolitickosť vo vzájomnom postupe pri uzatváraní dohody a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto zmluvy odstúpiť.

**Čl. XII**

**Doručovanie**

**12.1.** Zmluvné strany sa dohodli, že písomnosti podľa tejto dohody sa doručujú osobne, poštou, kuriérskou službou alebo e-mailom, pokiaľ nie je uvedené v tejto dohode inak. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov.

**12.2.** Písomnosti doručované poštou a kuriérskou službou sa doručujú na adresu sídla zmluvných strán uvedenú v Čl. I tejto dohody, na ich dodatočne písomne oznámenú adresu podľa bodu 12.1. tohto článku alebo na adresu zmluvnej strany evidovanú ako aktuálnu v Obchodnom alebo inom registri vedenom subjektom verejnej správy.

**12.3.** Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronicky doručovanej faktúry, sa písomnosti doručované prostredníctvom e-mailu, považujú za doručené nasledujúci pracovný deň po ich odoslaní na e-mailovú adresu druhej zmluvnej strany.

**12.4.** Na doručovanie písomností týkajúcich sa vzniku, zmeny alebo zániku tejto dohody alebo akéhokoľvek porušenia tejto dohody sa nepoužije e-mail; písomnosti podľa tohto bodu sa doručujú v súlade s bodom 12.2. tohto článku.

**Čl. XIII**

**Ukončenie dohody**

**13.1.** Táto dohoda zaniká uplynutím dohodnutej doby jej platnosti a účinnosti podľa Čl. XIV bod 14.1. tejto dohody alebo vyčerpaním finančného objemu podľa Čl. VI bod 6.4. tejto dohody.

**13.2.** Túto dohodu je možné ukončiť:

1. písomnou dohodou zmluvných strán,
2. odstúpením od tejto dohody,
3. písomnou výpoveďou zo strany objednávateľa, s 1-mesačnou výpovednou lehotou, a to aj bez uvedenia dôvodu. Výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola doručená písomná výpoveď druhej zmluvnej strane.

**13.3.** Od tejto dohody možno odstúpiť, mimo prípadov uvedených v tejto dohode, aj v súlade s ustanovením § 344 a nasl. Obchodného zákonníka. Odstúpenie od tejto dohody musí byť druhej zmluvnej strane doručené v listinnej podobe.

**13.4.** Objednávateľ je oprávnený odstúpiť od tejto dohody v prípade, ak sa poskytovateľ stane dlžníkom poistného na zdravotné poistenie voči objednávateľovi.

**13.5.** V prípade, že po podpise tejto dohody dôjde k zmene skutočností, na základe ktorých si objednávateľ vykonanie predmetu tejto dohody dohodol (zmena v legislatíve) môže objednávateľ od tejto dohody odstúpiť, pričom je povinný túto skutočnosť bez zbytočného odkladu oznámiť písomne poskytovateľovi.

**13.6.** V prípade preukázania, že poskytovateľ nie je schopný plniť predmet dohody alebo ho nie je schopný naplniť v požadovanej kvalite alebo lehote, objednávateľ má právo odstúpiť od tejto dohody. Ak poskytovateľ riadne nevykoná dohodnuté plnenie v požadovanej kvalite, a to ani v primeranej objednávateľom určenej dodatočnej lehote, považuje sa za preukázané, že poskytovateľ nie je schopný riadne plniť predmet dohody.

**13.7.** Objednávateľ je oprávnený odstúpiť od tejto dohody, ak poskytovateľovi bol uložený jeden, alebo viacero trestov uvedených v §10 zákona č. 91/20161 Z. z. o trestnej zodpovednosti právnických osôb a zmene a doplnení niektorých zákonov v znení neskorších predpisov.

**13.8.** Objednávateľ má právo odstúpiť od tejto dohody:

1. dňom právoplatného rozhodnutia registrujúceho orgánu o  výmaze podľa § 12 zákona o registri partnerov verejného sektora,
2. dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora,
3. odstúpiť od tejto dohody je možné v prípadoch uvedených v § 344 a nasl. Obchodného zákonníka,
4. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
5. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora.

**13.9.** Odstúpenie od tejto dohody musí mať písomnú formu, musí byť doručené druhej zmluvnej strane a musí byť v ňom uvedený dôvod odstúpenia. Za preukázateľné doručenie odstúpenia od tejto dohody sa považuje aj odmietnutie prevzatia odstúpenia od tejto dohody. V prípade, že bolo odstúpenie doručované prostredníctvom poskytovateľa poštových služieb a zásielka, ktorej obsahom bolo odstúpenie od tejto dohody, sa vráti ako nedoručená alebo nedoručiteľná, považuje sa za doručenú dňom, v ktorom bol poskytovateľom poštových služieb vykonaný pokus o jeho doručenie.

**Čl. XIV**

**Záverečné ustanovenia**

**14.1.** Táto dohoda sa uzatvára na dobu určitú od nadobudnutia jej účinnosti do 21.12.2026, alebo do vyčerpania maximálnej celkovej ceny určenej v Čl. VI bod 6.4. tejto dohody, podľa toho, ktorá skutočnosť nastane skôr.

**14.2.** Táto dohoda nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občianskeho zákonníka v znení neskorších predpisov.

**14.3.** Túto dohodu je možné meniť alebo doplniť len formou očíslovaných písomných dodatkov podpísaných obidvoma zmluvnými stranami, v súlade s §18 zákona o verejnom obstarávaní a ďalšími platnými právnymi predpismi.

**14.4.** Text tejto dohody, vrátane jej príloh a účtovné doklady a ich prílohy budú zhotovené v slovenskom jazyku. Písomnosti a komunikácia medzi zmluvnými stranami týkajúca sa tejto dohody bude prebiehať v slovenskom jazyku, pričom všetky oznámenia s právnym alebo zmluvným účinkom sa budú posielať druhej zmluvnej strane na jej adresu uvedenú v záhlaví tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.

**14.5.** Vzťahy medzi obidvoma zmluvnými stranami výslovne neupravené v tejto dohode sa riadia príslušnými ustanoveniami Obchodného zákonníka a  príslušnými právnymi predpismi platnými v SR.

**14.6.** Zmluvné strany sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto dohody sa budú riadiť právnym poriadkom platným na území SR a na riešenie prípadných sporov je príslušný slovenský súd.

**14.7.** Táto dohoda je vyhotovená v 4 rovnopisoch, z ktorých každá zmluvná strana po jej podpísaní obdrží 2 vyhotovenia.

**14.8.** Neoddeliteľnou súčasťou tejto dohody sú nasledovné prílohy:

**Príloha č. 1** – Technická špecifikácia

**Príloha č. 2** – Zoznam subdodávateľov

V Bratislave dňa.............. V .................. dňa ........................

za objednávateľa: za poskytovateľa:

......................................... .............................................

PhDr. Ľubica Hlinková, MPH **titul, meno, priezvisko,**

predsedníčka predstavenstva **funkcia**

Všeobecná zdravotná poisťovňa, a.s. názov spoločnosti

........................................

Ing. Branislav Hološ

člen predstavenstva

Všeobecná zdravotná poisťovňa, a.s.

**Technická špecifikácia** Príloha č. 1

licenčných požiadaviek pre routing platformu kontaktného centra

|  |  |
| --- | --- |
|  | |
| Požadované je on-premise riešenie v infraštruktúre obstarávateľskej organizácie | |
| Zabezpečenie obnovy licencií vo forme OPEX modelu na obdobie od 22.12.2023 do 21.12.2026. | |
| Zabezpečenie podpory u všetkých licencií v súlade s licenčnými podmienkami držiteľa majetkových práv k produktom Genesys na obdobie od 22.12.2023 do 21.12.2026. | |
| Zabezpečenie nových licencií na max. obdobie od 22.12.2023 do 21.12.2026 v súlade s podmienkami uvedenými v Čl. VI bod 6.1.2.1. dohody. | |
|
| Riešenie musí zabezpečiť migráciu, prípadne rekonfiguráciu súčasných parametrov, nastavení, klientských a prevádzkových dát Kontaktného centra (užívateľov, prístupové práva, nastavenia médií, dostupnosť znalostnej DB, kontaktných historických dát a ďalších súvisiacich atribútov) | |
| Riešenie musí umožňovať rozšírenie o záznam ďalších komunikačných kanálov bez potreby dodatočného vývoja. | |
| Riešenie musí umožňovať prácu z domu (vrátane spracovávania hlasových interakcií). | |
| Riešenie musí umožňovať omnichannel prístup - plynulý prechod medzi komunikačnými kanálmi | |
|
| Riešenie musí umožňovať prezentáciu vybraných KPI parametrov na wallboard zobrazovacie médium. | |
| Technické vlastnosti | Hodnota / charakteristika |
| Typ licencie: | Všetky licencie sú požadované s platnosťou na obdobie od 22.12.2023 do 21.12.2026 avšak za podmienok uvedených v Čl. VI bod 6.1.2.1. dohody. |

Verejný obstarávateľ akceptuje ekvivalent, ak pôjde o SW licencie, ktoré zabezpečia 100% kompatibilitu s nižšie uvedenými licenciami a požadovanú funkčnosť kontaktného centra bez dopadu na jeho prevádzku.

Príloha č. 2

**Zoznam subdodávateľov**

Obchodné meno: ................................

Adresa sídla: ......................................................

I. \*Zabezpečenie predmetu zákazky „Obstaranie licenčných požiadaviek pre routing platformu kontaktného centra“ vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda o obstaraní licenčných požiadaviek pre routing platformu kontaktného centra,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.............................

***(meno, priezvisko, podpis subdodávateľa)***

V ........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.